Návrh na zrušenie úlohy  B.6 uznesenia vlády SR č. 1056/2000
zo dňa 15. 12. 2000

1. Znenie  úlohy:

uznesenie vlády Slovenskej republiky č. 1056 z 15. decembra 2000 k návrhu nariadenia vlády Slovenskej republiky, ktorým sa vydáva colný sadzobník na rok 2001

ukladá v bode B.6 ministrovi hospodárstva 
                              ministrovi dopravy, pôšt a telekomunikácií

predložiť na rokovanie vlády materiál k riešeniu koncepcie rozvoja civilnej leteckej techniky v roku 2002 a v ďalších rokoch a to aj vo väzbe k príprave colného sadzobníka na rok 2002 po vzájomnom prerokovaní a odsúhlasení s Českou republikou v rámci colnej únie

Termín: do 30. 6. 2001

Návrh:

zrušiť  bod B.6 uznesenia vlády Slovenskej republiky č. 1056 z 15. decembra 2000 

Zdôvodnenie: 

	Vzhľadom k tomu, že Ministerstvo dopravy, pôšt a telekomunikácií SR v súčasnosti pripravuje v zmysle uznesenia vlády SR č. 21, bod B.1.9  zo dňa 12. januára 2000  na rokovanie vlády SR samostatný materiál: „Koncepcia rozvoja leteckej dopravy Slovenskej republiky“ a tento materiál už bol predmetom medzirezortného pripomienkového konania a  bol prerokovaný v Porade ekonomických ministrov,  predloženie obdobného materiálu v zmysle uznesenia   č. 1056 by bolo duplicitným riešením. Problematika dočasného zníženia cla na vybrané položky leteckej techniky v roku 2002  je predmetom rokovaní MH SR, MDPT SR a MF SR v rámci prípravy návrhu colného sadzobníka pre rok 2002, kde niektoré vybrané položky leteckej techniky s dočasnou úpravou cla (bez cla) boli navrhnuté na prerokovanie.